pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- มหาเถรสมาคม และรัฐบาล โดยสำนักงานพระพุทธศาสนาแห่งชาติ  จัดงานสวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดีรับปีใหม่”
วันอังคารที่ 31 ธันวาคม 2562
มหาเถรสมาคม และรัฐบาล โดยสํานักงานพระพุทธศาสนาแห่งชาติ  จัดงานสวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดีรับปีใหม่”
มหาเถรสมาคม และรัฐบาล โดยสํานักงานพระพุทธศาสนาแห่งชาติ  จัดงานสวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดีรับปีใหม่”
เมื่อวันที่30ธันวาคม2562เวลา17.19น.นายเทวัญ ลิปตพัลลภ รัฐมนตรีประจําสํานักนายกรัฐมนตรีเป็นประธานในพิธี “สวดมนต์พุทธวิถีเสริมบารมีเริ่มสิ่งดีรับปีใหม่”โดยได้รับความเมตตาจากสมเด็จพระมหารัชมงคลมุนีกรรมการมหาเถรสมาคมเป็นประธานฝ่ายสงฆ์พร้อมด้วยพระเถราจารย์ กว่า84รูปจากทุกจังหวัดทั่วประเทศเข้าร่วมในพิธีณบริเวณลานรอบองค์พระประธานพุทธมณฑลอําเภอพุทธมณฑลจังหวัดนครปฐม
พิธี “สวดมนต์พุทธวิถีเสริมบารมีเริ่มสิ่งดีรับปีใหม่” เป็นส่วนหนึ่งในโครงการสวดมนต์เพื่อความเป็นสิริมงคลเนื่องในโอกาสวันขึ้นปีใหม่2563ซึ่งจัดขึ้นโดยมหาเถรสมาคมร่วมกับรัฐบาลโดยสํานักงานพระพุทธศาสนาแห่งชาติเพื่อเฉลิมฉลองเนื่องในโอกาสวันขึ้นปีใหม่และเพื่อความเป็นสิริมงคลแก่ชีวิตครอบครัวและสังคมโดยให้พุทธมณฑลจังหวัดนครปฐมเป็นศูนย์กลางในการจัดกิจกรรมและสํานักงานพระพุทธศาสนาแห่งชาติกําหนดจัดงานสวดมนต์ข้ามปี2563ระหว่างวันที่30ธันวาคม2562 ถึงวันที่1มกราคม2563 ณลานรอบองค์พระประธานพุทธมณฑลอําเภอพุทธมณฑลจังหวัดนครปฐม
สําหรับกิจกรรมในวันอังคารที่31ธันวาคม2562 ตั้งแต่เวลา18.00น.เป็นต้นไปจะมีพิธีสวดมนต์ข้ามปี2563 “เสริมบารมีเริ่มสิ่งดีรับปีใหม่”โดยนายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานฯส่วนวันพุธที่1มกราคม2563 เวลา07.00น.จะมีพิธีตักบาตรเนื่องในโอกาสวันขึ้นปีใหม่พ.ศ. 2563
รัฐมนตรีประจําสํานักนายกรัฐมนตรีเปิดเผยว่าการจัดงานสวดมนต์ข้ามปี2563ในปีนี้เป็นครั้งแรกที่สํานักงานพระพุทธศาสนาแห่งชาติกําหนดจัดงานในวันที่30ธันวาคม2563เวลา17.19น.เพื่อเป็นการทําร่างกายและจิตใจของเราให้บริสุทธิ์เสริมความเป็นสิริมงคลแก่ชีวิตก่อนเข้าร่วมในพิธีสวดมนต์ข้ามปีในคืนวันที่31ธันวาคม2562 ซึ่งจะจัดขึ้นพร้อมกันทั่วประเทศไทยณวัดศูนย์กลางที่จังหวัดกําหนดทั่วราชอาณาจักรและวัดไทยในต่างประเทศตามบทสวดมนต์ที่สํานักงานพระพุทธศาสนาแห่งชาติได้จัดส่งไปให้ทุกจังหวัดผ่านทางสํานักงานพระพุทธศาสนาจังหวัดทุกจังหวัดเป็นที่เรียบร้อยแล้วและทราบว่ายังได้รับความเมตตานุเคราะห์จากคณะสงฆ์และผู้มีจิตศรัทธาในการสนับสนุนโรงทานสําหรับเลี้ยงอาหารและเครื่องดื่มแก่พุทธศาสนิกชนที่มาร่วมพิธีณพุทธมณฑลในวันที่30และวันที่31ตลอดงานอีกด้วยรัฐมนตรีประจําสํานักนากยกรัฐมนตรีขอเชิญชวนพุทธศาสนิกชนมาร่วมทําความดีข้ามปีโดยน้อมรําลึกคําสอนทางพระพุทธศาสนาร่วมกันเพื่อความเป็นสิริมงคลแก่ชีวิตและครอบครัว
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จัดประชุมพิจารณาร่างรายงานผลการดำเนินงานป้องกันและปราบปรามการค้ามนุษย์ ปี 2561 ฉบับภาษาอังกฤษ ก่อนส่งสหรัฐฯ
วันพุธที่ 16 มกราคม 2562
พม. จัดประชุมพิจารณาร่างรายงานผลการดําเนินงานป้องกันและปราบปรามการค้ามนุษย์ ปี 2561 ฉบับภาษาอังกฤษ ก่อนส่งสหรัฐฯ
พม. จัดประชุมพิจารณาร่างรายงานผลการดําเนินงานป้องกันและปราบปรามการค้ามนุษย์ ปี 2561 ฉบับภาษาอังกฤษ ก่อนส่งสหรัฐฯ
วันนี้ (16 ม.ค. 62) เวลา 08.30 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 6/2561 – 2562 โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ เข้าร่วมการประชุม อาทิ กระทรวงยุติธรรม กระทรวงแรงงาน กระทรวงมหาดไทย สํานักงานตํารวจแห่งชาติ และผู้ทรงคุณวุฒิ จํานวนกว่า 60 คน
พลเอก อนันตพร กล่าวว่า ตามที่คณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ได้ประชุมร่วมกับหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ เพื่อจัดทํารายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 ทั้งนี้ กระทรวง พม. ได้นําเสนอคณะกรรมการป้องกันและปราบปรามการค้ามนุษย์ โดยมี พลเอก ประวิตร วงษ์สุวรรณ รองนายกรัฐมนตรี เป็นประธานให้ความเห็นชอบเรียบร้อยแล้วในการประชุมครั้งที่ 4/256 เมื่อวันที่ 19 ธันวาคม 2561 ที่ผ่านมา โดยกระทรวง พม. ได้นํารายงานดังกล่าวฉบับภาษาไทยเสนอพลเอก ประยุทธ์ จันทร์โอชา นายกรัฐมนตรี เมื่อวันที่ 10 มกราคม 2562 ซึ่งขณะนี้ อยู่ระหว่างรอรับข้อคิดเห็นและข้อเสนอแนะ สําหรับรายงานฯ ฉบับภาษาอังกฤษ ทางกระทรวงการต่างประเทศได้ดําเนินการแปลและเรียบเรียงเสร็จเรียบร้อยแล้ว โดยที่ประชุมฯ ได้ให้ความเห็นชอบรายงานฯ ฉบับภาษาอังกฤษ และได้มอบให้กระทรวง พม. นําเสนอนายกรัฐมนตรี เพื่อโปรดพิจารณา ก่อนส่งให้สหรัฐอเมริกา ภายในวันที่ 31 มกราคม 2562
พลเอก อนันตพร กล่าวเพิ่มเติมว่า กระทรวงการต่างประเทศ สหรัฐอเมริกา ได้กําหนดกรอบระยะเวลาในการขอรับข้อมูลจากประเทศต่างๆ เกี่ยวกับผลการดําเนินงานป้องกันและปราบปรามการค้ามนุษย์ เพื่อประกอบการจัดทํารายงานสถานการณ์การค้ามนุษย์ คือ เดือนเมษายนของปีก่อนการประเมินผล จนถึงเดือนมีนาคมของปีที่มีการประเมินผล โดยในทางปฏิบัติที่ผ่านมา รัฐบาลไทยจะดําเนินการจัดทํารายงานฯ ความคืบหน้า หรือ Progress Report เป็นผลการดําเนินงานสําคัญ 3 เดือน ในช่วงเดือนมกราคมถึงมีนาคมของแต่ละปี เพื่อส่งให้สหรัฐอเมริกาเพิ่มเติม ทั้งนี้ ที่ประชุมฯ ได้กําหนดกรอบเวลาการจัดทํา Progress Report และมอบให้ทุกหน่วยงานดําเนินการจัดทําผลการดําเนินงานสําคัญในช่วงเดือนมกราคมถึงมีนาคม 2562 และเสนอให้คณะอนุกรรมการฯ พิจารณาในการประชุมฯ ครั้งต่อไป
รัฐบาลไทย-ข่าวทำเนียบรัฐบาล-สธ.มอบวัคซีนไข้หวัดใหญ่บุคลากรการแพทย์ คณะแพทยศาสตร์ ม.ธรรมศาสตร์รังสิต
วันอังคารที่ 19 พฤษภาคม 2563
สธ.มอบวัคซีนไข้หวัดใหญ่บุคลากรการแพทย์ คณะแพทยศาสตร์ ม.ธรรมศาสตร์รังสิต
กระทรวงสาธารณสุข มอบวัคซีนป้องกันโรคไข้หวัดใหญ่สําหรับบุคลากรการแพทย์ คณะแพทยศาสตร์ มหาวิทยาลัยธรรมศาสตร์รังสิต จํานวน 5,000 โดส สร้างภูมิต้านทานร่างกาย พร้อมดูแลรักษาผู้ป่วยโรคโควิด 19 เชิญชวนประชาชน 7 กลุ่มเสี่ยง รับการฉีดวัคซีนที่สถานพยาบาลใกล้บ
กระทรวงสาธารณสุข มอบวัคซีนป้องกันโรคไข้หวัดใหญ่สําหรับบุคลากรการแพทย์ คณะแพทยศาสตร์ มหาวิทยาลัยธรรมศาสตร์รังสิต จํานวน 5,000 โดส สร้างภูมิต้านทานร่างกาย พร้อมดูแลรักษาผู้ป่วยโรคโควิด 19 เชิญชวนประชาชน 7 กลุ่มเสี่ยง รับการฉีดวัคซีนที่สถานพยาบาลใกล้บ้าน ตั้งแต่วันนี้ – 31 สิงหาคม 2563
วันนี้ (19 พฤษภาคม 2563) ที่โรงพยาบาลธรรมศาสตร์เฉลิมพระเกียรติ รังสิต จ.ปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.สุวรรณชัย วัฒนายิ่งเจริญชัย อธิบดีกรมควบคุมโรค มอบวัคซีนป้องกันโรคไข้หวัดใหญ่สําหรับบุคลากรการแพทย์ คณะแพทยศาสตร์ มหาวิทยาลัยธรรมศาสตร์รังสิต จํานวน 5,000 โดส ซึ่งในช่วงการระบาดโรคโควิด 19 โรงพยาบาลธรรมศาสตร์เฉลิมพระเกียรติ ได้ยกระดับเป็นโรงพยาบาลดูแลรักษาผู้ป่วยโรคโควิด 19 สมบูรณ์แบบ
นายอนุทินกล่าวว่า ในช่วงหน้าฝนนี้อาจมีการระบาดของไข้หวัดใหญ่ กระทรวงสาธารณสุขมีความห่วงใยบุคลากรทางการแพทย์ทุกคนที่ต้องปฏิบัติงานดูแลใกล้ชิดกับผู้ป่วย เป็นกลุ่มที่ความเสี่ยงติดเชื้อไข้หวัดใหญ่ได้ทุกสายพันธุ์ ได้ให้กรมควบคุมโรคจัดหาวัคซีนป้องกันโรคไข้หวัดใหญ่กระจายให้บุคลากรทางการแพทย์ทั่วประเทศจํานวน 4.1 แสนโดส เพื่อสร้างภูมิต้านทานโรคให้บุคลากรมีสุขภาพแข็งแรง พร้อมดูแลรักษาผู้ป่วยโควิด 19 ที่อาจพบจํานวนเพิ่มขึ้นหลังจากผ่อนปรนมาตรการล็อคดาวน์
นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า การรณรงค์ฉีดวัคซีนป้องกันโรคไข้หวัดใหญ่ ปีนี้จัดขึ้นระหว่างวันที่ 1 พฤษภาคม - 31 สิงหาคม 2563 ซึ่งเร็วกว่าปีที่ผ่านมา 1 เดือน เพื่อช่วยให้กลุ่มเสี่ยงได้รับการสร้างเสริมภูมิคุ้มกันโรคเร็วขึ้น โดยร่วมกับสํานักงานหลักประกันสุขภาพแห่งชาติ (สปสช.) รณรงค์ฉีดวัคซีนป้องกันโรคไข้หวัดใหญ่ตามแผนงานสร้างเสริมภูมิคุ้มกันโรคทั้งประเทศ จํานวน 4.11 ล้านโดส ให้กับประชาชน 7 กลุ่มเสี่ยง ได้แก่ 1.หญิงตั้งครรภ์อายุครรภ์ 4 เดือนขึ้นไป 2.เด็กอายุ 6 เดือนถึง 2 ปี 3.ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระหว่างได้รับเคมีบําบัด และเบาหวาน) 4.บุคคลอายุ 65 ปีขึ้นไป 5.ผู้พิการทางสมองที่ช่วยเหลือตัวเองไม่ได้ 6.โรคธาลัสซีเมียและผู้ติดเชื้อ HIV ที่มีอาการ และ 7.ผู้ที่เป็นโรคอ้วน จึงขอให้กลุ่มเสี่ยงไปรับการฉีดวัคซีนได้ที่สถานพยาบาลใกล้บ้าน
ทั้งนี้ ในปีนี้ ตั้งแต่ 1 มกราคม 2563 – 5 พฤษภาคม 2563 มีรายงานผู้ป่วย 98,831 ราย เสียชีวิต 4 ราย และในปีที่ผ่านมาพบผู้ป่วย 390,733 ราย และเสียชีวิต 27 ราย
********************************* 19 พฤษภาคม 2563
*********************************************************
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 8 – 14 มีนาคม 2562 พบการกระทำผิด จำนวน 848 คดี คิดเป็นเงินค่าปรับ 12.75 ล้านบาท
วันศุกร์ที่ 15 มีนาคม 2562
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 8 – 14 มีนาคม 2562 พบการกระทําผิด จํานวน 848 คดี คิดเป็นเงินค่าปรับ 12.75 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายณัฐกร อุเทนสุต ผู้อํานวยการสํานักแผนภาษี ในฐานะรองโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 8 – 14 มีนาคม 2562) พบว่ามีการกระทําผิด จํานวน 848 คดี คิดเป็นเงินค่าปรับ 12.75 ล้านบาท โดยแยกเป็น
- สุรา จํานวน 527 คดี คิดเป็นเงินค่าปรับ 4.43 ล้านบาท
- ยาสูบ จํานวน 224 คดี คิดเป็นเงินค่าปรับ 4.47 ล้านบาท
- ไพ่ จํานวน 27 คดี คิดเป็นเงินค่าปรับ 0.18 ล้านบาท
- น้ํามันและผลิตภัณฑ์น้ํามัน จํานวน 28 คดี คิดเป็นเงินค่าปรับ 2.16 ล้านบาท
- น้ําหอม จํานวน 1 คดี คิดเป็นเงินค่าปรับ 0.02 ล้านบาท
- รถจักรยานยนต์ จํานวน 28 คดี คิดเป็นเงินค่าปรับ จํานวน 0.89 ล้านบาท
- สินค้าอื่น ๆ จํานวน 13 คดี รวมเป็นเงินค่าปรับ 0.61 ล้านบาท
โดยมีของกลางแยกเป็นน้ําสุรา จํานวน 7,883.445 ลิตร ยาสูบ จํานวน 7,765 ซอง ไพ่ จํานวน 789 สํารับ น้ํามันและผลิตภัณฑ์น้ํามัน จํานวน 24,670.000 ลิตร น้ําหอม จํานวน 250 ขวด รถจักรยานยนต์ จํานวน 29 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-เยี่ยมซูเปอร์มาร์เก็ตสหกรณ์ตราด ย้ำความเข้มแข็งภายในสหกรณ์ สินค้าหลายหลาย รายได้หมุนเวียน
วันศุกร์ที่ 19 มิถุนายน 2563
เยี่ยมซูเปอร์มาร์เก็ตสหกรณ์ตราด ย้ําความเข้มแข็งภายในสหกรณ์ สินค้าหลายหลาย รายได้หมุนเวียน
​รมช.มนัญญา เยี่ยมซูเปอร์มาร์เก็ตสหกรณ์ตราด ย้ําความเข้มแข็งภายในสหกรณ์ สินค้าหลายหลาย รายได้หมุนเวียน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ ตรวจเยี่ยมการดําเนินงาน โครงการซูเปอร์มาร์เก็ตสหกรณ์จังหวัดตราดจํากัด พร้อมทั้งข้าราชการในสังกัดกระทรวงเกษตรและสหกรณ์ ณ ซูเปอร์มาร์เก็ตสหกรณ์ จํากัด จ.ตราด
รัฐมนตรีช่วยว่าการกระทรวงเกษตรและสหกรณ์ กล่าวว่า คําว่าสหกรณ์ คือการร่วมมือกันเพื่อหากําไร หรือเพื่อประโยชน์อื่น ๆ ในงานนั้นๆร่วมกัน โดยมีวัตถุประสงค์เพื่อช่วยเหลือซึ่งกันและกัน ซึ่งสอดคล้องกับนโยบายกระทรวงเกษตรและสหกรณ์
ซึ่งมีนโยบายในการพัฒนาสหกรณ์ให้เป็นจุดจําหน่ายและกระจายสินค้าเกษตรของสหกรณ์ ที่มีคุณภาพจากจังหวัดต่าง ๆ เพื่อให้ผู้บริโภคเข้าถึงสินค้าสหกรณ์ได้มากขึ้น และผลักดันให้สหกรณ์เป็นศูนย์รวบรวมและจําหน่ายผลผลิตที่มีคุณภาพ แก่ประชาชนในราคาที่เป็นธรรมอย่างทั่วถึง ในรูปแบบซูเปอร์มาร์เก็ตสหกรณ์ ตามแนวคิด “สด สะอาด ปลอดภัย” Fresh From Farm by Co-op สดจากฟาร์มถึงมือคุณ เป็นการขับเคลื่อนนโยบาย “ตลาดนําการผลิต” ภายใต้ความร่วมมือระหว่างเครือข่ายสหกรณ์ผู้ผลิตที่ทําหน้าที่ในการรวบรวม แปรรูป บริหารจัดการสินค้าของสมาชิกเกษตรกร เชื่อมโยงไปสู่ผู้บริโภค ผ่านซูเปอร์มาร์เก็ตสหกรณ์ ที่เป็นร้านค้าจุดจําหน่ายและกระจายสินค้าตรงถึงผู้บริโภค
ทั้งนี้ "การร่วมมือและผนึกกําลังของสมาชิกภายในสหกรณ์ให้เข้มแข็ง เป็นแนวทางสําคัญในการพัฒนาและต่อรองทางการค้า รวมถึงการมีสินค้าที่หลากหลาย มีคุณภาพก็จะเป็นแรงจูงใจให้กับผู้บริโภค เข้ามาจับจ่ายในสหกรณ์นั้นๆ ซึ่งมองว่าซูเปอร์มาร์เก็ตสหกรณ์ของจังหวัดตราด มีความเข้มแข็ง มีสินค้าขายส่งที่หลากหลาย หากเพิ่มผักสดและผลไม้เข้ามามากขึ้นด้วยจะสามารถสร้างรายได้ให้เกษตรกรและสมาชิกของสหกรณ์เพิ่มขึ้น โดยรายได้หมุนเวียนภายในอย่างเข้มแข็งและยั่งยืน" รมช.กล่าว
ปัจจุบันมีร้านค้าสหกรณ์สนใจเข้าร่วมโครงการแล้ว จํานวน 88 แห่ง กระจายอยู่ในพื้นที่ 41 จังหวัด (ภาคเหนือ 16 แห่ง ภาคอีสาน 22 แห่ง ภาคกลาง 31 แห่ง และภาคใต้ 19 แห่ง) กรมส่งเสริมสหกรณ์ได้พัฒนาอบรมให้ความรู้การบริหารจัดการซูเปอร์มาร์เก็ตสหกรณ์ และการสร้างเครือข่ายความร่วมมือระหว่างสหกรณ์ ส่งผลให้เกิดเครือข่ายความร่วมมือระหว่างสหกรณ์ผู้ผลิตและร้านค้าสหกรณ์ โดยซูเปอร์มาร์เก็ตสหกรณ์สามารถเป็นช่องทางตลาดในการจําหน่ายสินค้าจากเกษตรกร สหกรณ์และกลุ่มเกษตรกร  จํานวนไม่น้อยกว่า 40 แห่ง
รัฐบาลไทย-ข่าวทำเนียบรัฐบาล-นายกฯ ห่วงใยผู้ประสบวาตภัย กำชับเจ้าหน้าที่ช่วยเหลืออย่างเต็มที่
วันจันทร์ที่ 6 มกราคม 2563
นายกฯ ห่วงใยผู้ประสบวาตภัย กําชับเจ้าหน้าที่ช่วยเหลืออย่างเต็มที่
วันอาทิตย์ที่ 5 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอกประยุทธ์ จันทร์โอชา นายกรัฐมนตรี ห่วงใยผู้ประสบวาตภัย 6 จังหวัดภาคเหนือ รวม 20 อําเภอ ซึ่งมีบ้านเรือนประชาชนได้รับผลกระทบกว่า 6,000 หลัง พื้นที่ทางการเกษตรได้รับความเสียหาย 12,000 ไร่ แม้ว่าขณะนี้สถานการณ์เริ่มคลี่คลายแล้ว แต่ได้กําชับให้กระทรวงมหาดไทย และหน่วยงานที่เกี่ยวข้อง เร่งสํารวจความเสียหายและช่วยเหลือผู้ประสบภัยตามระเบียบทางราชการ พร้อมแจกจ่ายเครื่องอุปโภคบริโภค กระเบื้องมุงหลังคา และวัสดุอุปกรณ์ซ่อมแซมบ้านเรือน เพื่อให้สถานการณ์ทุกอย่างกลับคืนสู่สภาพปกติโดยเร็วที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน รวมพลังเครือข่ายแรงงานร่วมต้านทุจริต
วันศุกร์ที่ 16 มีนาคม 2561
ก.แรงงาน รวมพลังเครือข่ายแรงงานร่วมต้านทุจริต
วันที่ 15 มีนาคม 2561 เวลา 09.00 น. นายวิวัฒน์  จิระพันธุ์วานิช ผู้ตรวจราชการกระทรวง เป็นประธานในพิธีเปิด “โครงการ เสริมสร้างกลไกประชารัฐในการป้องกัน และปราบปรามการทุจริตระดับพื้นที่”
วันที่ 15 มีนาคม 2561 เวลา 09.00 น. นายวิวัฒน์ จิระพันธุ์วานิช ผู้ตรวจราชการกระทรวง เป็นประธานในพิธีเปิด “โครงการ เสริมสร้างกลไกประชารัฐในการป้องกัน และปราบปรามการทุจริตระดับพื้นที่”และนํากล่าวประกาศเจตนารมณ์ “กระทรวงแรงงาน รวมพลังเครือข่ายแรงงานร่วมต้านทุจริต” พร้อมด้วย นายสมศักดิ์ อภิวันทนกุล ผู้ช่วยปลัดกระทรวงแรงงาน ในฐานะรองหัวหน้าศูนย์ปฏิบัติการต่อต้านการทุจริต กระทรวงแรงงาน ผู้บริหารกระทรวงแรงงาน ผู้แทนส่วนราชการ สํานักงานคณะกรรมการป้องกันและปราบปรามการทุจริตแห่งชาติ สํานักงานป้องกันและปราบปรามการทุจริตในภาครัฐ ข้าราชการ เจ้าหน้าที่สังกัดกระทรวงแรงงาน และประชาชนภาคีเครือข่ายแรงงานต้านทุจริตในพื้นที่ จํานวนทั้งสิ้น 450 คน ณ ห้องสิรินภา โรงแรมหรรษา เจบี หาดใหญ่ จังหวัดสงขลา โดยโครงการฯ ดังกล่าวเป็นการพัฒนาความร่วมมือ และบูรณาการการทํางานระหว่างภาคราชการ และภาคประชาชนในการป้องกัน ยับยั้ง เฝ้าระวังการทุจริตในระดับพื้นที่ ปลุกจิตสํานึกในการป้องกัน ปราบปรามการทุจริตที่ยั่งยืน สร้างความตระหนักร่วมในการรักษาผลประโยชน์ของชาติ เพื่อแก้ไขปัญหาการทุจริตคอร์รัปชั่นให้หมดไปจากสังคมไทย
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมศูนย์ฝึกและอบรมเด็กและเยาวชน เขต ๒ จังหวัดราชบุรี
วันอังคารที่ 1 พฤษภาคม 2561
ม.ล.ปนัดดาฯ ตรวจเยี่ยมศูนย์ฝึกและอบรมเด็กและเยาวชน เขต ๒ จังหวัดราชบุรี
ม.ล.ปนัดดาฯ ตรวจเยี่ยมศูนย์ฝึกและอบรมเด็กและเยาวชน เขต ๒ จังหวัดราชบุรี
เมื่อวันอังคารที่ ๓๐ เมษายน ๒๕๖๑ เวลา ๐๙.๓๐ น.
ณ ศูนย์ฝึกและอบรมเด็กและเยาวชน เขต ๒ จังหวัดราชบุรี อ.เมือง จ.ราชบุรี
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและพบปะสนทนากับผู้บริหาร คณะครูอาจารย์ นักสังคมสงเคราะห์ ฝ่ายปกครอง
พร้อมทั้งปฏิบัติหน้าที่ครูพิเศษ วิชา “กําเนิดไทยและสังคมคุณธรรม” ให้แก่เยาวชนของศูนย์ฝึก
และอบรมเด็กและเยาวชน เขต ๒ จังหวัดราชบุรี และสถานพินิจและคุ้มครองเด็กและเยาวชนจังหวัดราชบุรี
รัฐบาลไทย-ข่าวทำเนียบรัฐบาล-นายกรัฐมนตรี เชิญชวนให้คนไทยทุกคนฉีดวัคซีนป้องกันโรคไข้หวัดใหญ่ พร้อมประชาสัมพันธ์และรณรงค์การฉีดวัคซีนป้องกันโรคไข้หวัดใหญ่
วันอังคารที่ 5 มิถุนายน 2561
นายกรัฐมนตรี เชิญชวนให้คนไทยทุกคนฉีดวัคซีนป้องกันโรคไข้หวัดใหญ่ พร้อมประชาสัมพันธ์และรณรงค์การฉีดวัคซีนป้องกันโรคไข้หวัดใหญ่
นายกรัฐมนตรี เชิญชวนให้คนไทยทุกคนฉีดวัคซีนป้องกันโรคไข้หวัดใหญ่ พร้อมประชาสัมพันธ์และรณรงค์การฉีดวัคซีนป้องกันโรคไข้หวัดใหญ่ โดยกระทรวงสาธารณสุขรับนโยบายและขยายผลครอบคลุมทั่วประเทศ
วันนี้ (5 มิถุนายน 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข นําคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อให้บริการฉีดวัคซีนป้องกันโรคไข้หวัดใหญ่แก่นายกรัฐมนตรี คณะรัฐมนตรี ข้าราชการ และสื่อมวลชน พร้อมประชาสัมพันธ์และรณรงค์การฉีดวัคซีนป้องกันโรคไข้หวัดใหญ่
ทั้งนี้ ไข้หวัดใหญ่ (Flu หรือ Influenza) คือ โรคระบบทางเดินหายใจที่เกิดจากการติดเชื้อไวรัส ส่งผลต่อระบบทางเดินหายใจในส่วนของจมูก ลําคอ และปอด อาการเบื้องต้นคล้ายไข้หวัดธรรมดา มีไข้ ตัวร้อน น้ํามูกไหล ไอหรือจาม แต่มีความรุนแรงและมีโอกาสพัฒนาสู่ภาวะแทรกซ้อนได้ เป็นโรคที่สามารถพบได้ตลอดปี และระบาดในช่วงเปลี่ยนผ่านฤดูที่มีสภาพอากาศเปลี่ยนแปลงฉับพลัน โดยเฉพาะในฤดูหนาวและฤดูฝนที่เอื้อต่อการแพร่ระบาดของเชื้อโรคได้เป็นอย่างดี
ข้อแตกต่างเบื้องต้นของไข้หวัด (Cold) และไข้หวัดใหญ่ (Flu) เมื่อป่วยเป็นไข้หวัด ผู้ป่วยจะค่อย ๆ แสดงอาการทีละน้อย แต่ไข้หวัดใหญ่จะเกิดอาการอย่างเฉียบพลัน มีไข้สูงและมีอาการรุนแรงกว่า ไข้หวัดมักมีอาการแสดงทางระบบหายใจส่วนต้น คัดจมูก ไอ จาม เจ็บคอ มีเสมหะ ส่วนไข้หวัดใหญ่จะมีอาการไข้สูงเป็นลักษณะเด่น และผู้ป่วยจะปวดเมื่อยตามกล้ามเนื้อ อ่อนเพลีย อ่อนล้า
ผู้ป่วยไข้หวัดยังคงสามารถใช้ชีวิตประจําวันตามปกติได้แม้จะมีอาการป่วยรบกวนเป็นระยะ แต่ผู้ป่วยไข้หวัดใหญ่จะรู้สึกเพลียมากกว่า ต้องการการพักผ่อนมากกว่าปกติ และควรไปพบแพทย์เพื่อรักษาหากมีไข้สูงมากหรือมีภาวะแทรกซ้อนอื่น ๆ
ส่วนไข้หวัดใหญ่สายพันธุ์ใหม่ ชนิดเอ (H1N1)หรือไข้หวัดใหญ่ 2009 เริ่มพบเมื่อปี พ.ศ. 2552 หรือ ค.ศ. 2009 ที่ประเทศเม็กซิโกและสหรัฐอเมริกา ต่อมาได้แพร่ออกไปยังอีกหลายประเทศทั่วโลก ปัจจุบันได้กลายเป็นไข้หวัดใหญ่ตามฤดูกาล(Seasonal Influenza)ที่พบปะปนกับสายพันธุ์ต่างๆ ทั่วไป ซึ่งมักพบมากในช่วงฤดูหนาวมักพบมากในช่วงฤดูหนาว
ตอนท้ายของการเข้าพบครั้งนี้ นายกรัฐมนตรีได้กล่าวเชิญชวนคนไทยทุกคนมาฉีดวัคซีนป้องกันไข้หวัดใหญ่ ซึ่งสามารถเข้ารับบริการฯ ได้ ทั้งโรงพยาบาลของรัฐและสถานพยาบาลเอกชนที่เข้าร่วมโครงการหลักประกันสุขภาพแห่งชาติครอบคลุมทั่วประเทศ ระหว่างวันที่ 1 มิถุนายน 2561 – 31 สิงหาคม 2561 หรือสอบถามข้อมูลเพิ่มเติมที่โทรสายด่วน 1330 ของสํานักงานหลักประกันสุขภาพแห่งชาติ หรือสายด่วน 1422 ของกรมควบคุมโรค กระทรวงสาธารณะสุข
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมงานสืบสานวัฒนธรรมประเพณีสงกรานต์ ประจำปี 2560
วันพุธที่ 12 เมษายน 2560
รมว.กระทรวงดิจิทัลฯ ร่วมงานสืบสานวัฒนธรรมประเพณีสงกรานต์ ประจําปี 2560
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมงานสืบสานวัฒนธรรมประเพณีสงกรานต์ ประจําปี 2560 โดยมี พลเอก ประยุทธ์ จันทร์โอชา นายกรัฐมนตรีและภริยา เป็นประธานในพิธีเจริญพระพุทธมนต์ พร้อมถวายผ้าไตรและเครื่องไทยธรรมพระสงฆ์ จํานวน 9 รูป โดยมีรองนายกรัฐมนตรี คณะรัฐมนตรี และหัวหน้าส่วนราชการเข้าร่วมพิธีฯ ณ ตึกสันติไมตรี จากนั้นได้ร่วมทําบุญตักบาตรพระสงฆ์ จํานวน 60 รูป ณ บริเวณสนามหญ้าข้างตึกไทยคู่ฟ้า รวมทั้งร่วมพิธีสรงน้ําพระพุทธรูปและพิธีรดน้ําขอพรจากนายกรัฐมนตรีและคณะ ณ บริเวณโถงกลางตึกสันติไมตรี ทําเนียบรัฐบาล กรุงเทพฯ เมื่อวันที่ 12 เมษายน 2560
*************************
รัฐบาลไทย-ข่าวทำเนียบรัฐบาล-กระทรวงเกษตรฯ รับช่วยเหลือเกษตรกรผู้เลี้ยงกุ้ง
วันพฤหัสบดีที่ 7 มิถุนายน 2561
กระทรวงเกษตรฯ รับช่วยเหลือเกษตรกรผู้เลี้ยงกุ้ง
กระทรวงเกษตรฯ รับช่วยเหลือเกษตรกรผู้เลี้ยงกุ้ง ขยายเวลารับซื้อกุ้งต่อไปจนครบ 10,000 ตันตามเป้า หวังพยุงราคากุ้งขาวในท้องตลาดให้ขยับสูงขึ้นต่อเนื่อง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการหารือความก้าวหน้ามาตรการช่วยเหลือเกษตรกรผู้เลี้ยงกุ้ง ว่า ตามที่กระทรวงเกษตรและสหกรณ์ โดยกรมประมง สมาคมแช่เยือกแข็งไทย และหน่วยงานที่เกี่ยวข้องได้ร่วมหารือแนวทางแก้ไขปัญหาราคากุ้งตกต่ําร่วมกัน โดยมีมติเสนอความช่วยเหลือในโครงการประชารัฐรักษาเสถียรภาพราคากุ้งขาวแวนนาไม ปี 2561 ดําเนินการรับซื้อกุ้งขาวแวนนาไมจากเกษตรกรในราคานําตลาด เพื่อพยุงไม่ให้สถานการณ์ราคากุ้งตกต่ําอย่างต่อเนื่อง มีเป้าหมายจํานวน 10,000 ตัน ระยะเวลา 60 วัน ตั้งแต่วันที่ 25 พฤษภาคม –23 กรกฎาคม 2561 นั้น ขณะนี้ สถานการณ์ราคากุ้งขยับตัวขึ้นเป็น 120 บาท/กก. (กุ้งขนาด 100 ตัว/กก.) จากเดิมราคา 105 - 110 บาท/กก.
“สําหรับประเด็นหารือในวันนี้ สมาคมแช่เยือกแข็งไทย ได้เข้าชี้แจงความก้าวหน้าโครงการประชารัฐรักษาเสถียรภาพราคากุ้งฯ ขณะนี้ รับซื้อได้เพียง 195 ตัน จากเป้าหมาย 10,000 ตัน เนื่องจากมาตรการดังกล่าวมีเป้าหมายช่วยเหลือเกษตรกรรายย่อยเป็นหลัก ซึ่งมีต้นทุนการเลี้ยงสูง และขั้นตอนดําเนินการจับคู่ธุรกิจซับซ้อน จึงทําให้ใช้เวลานานกว่ากระบวนการรับซื้อจะแล้วเสร็จ ซึ่งทางกระทรวงเกษตรฯ ได้ขอความร่วมมือสมาคมแช่เยือกแข็งไทย ขยายเวลารับซื้อกุ้งให้ครบ 10,000 ตันต่อไป ในขณะเดียวกัน สมาพันธ์เกษตรกรผู้เพาะเลี้ยงกุ้งไทย ยื่นข้อเสนอให้กระทรวงเกษตรฯ พิจารณาให้ความช่วยเหลือเพิ่มเติมใน 3 ประเด็น ประกอบด้วย 1) ขอให้ช่วยเหลือดอกเบี้ยเงินกู้ธนาคารเพื่อการเกษตรและสหกรณ์การเกษตร (ธกส.) ในอัตราร้อยละ 3 ซึ่งกระทรวงเกษตรฯ ได้ประสานกระทรวงพาณิชย์ เตรียมเสนอเรื่องต่อที่ประชุมคณะกรรมการนโยบายและมาตรการช่วยเหลือเกษตรกร (คชก.) ในวันที่ 7 มิถุนายน นี้ 2) ขอให้ปรับอัตราค่าไฟฟ้าเป็นอัตราไฟเกษตร เป็นระยะเวลา 2 เดือน โดยได้ประสานการไฟฟ้าส่วนภูมิภาค และกระทรวงมหาดไทยรับไปพิจารณาแล้ว และ 3) การขอเลี้ยงกุ้งในเขตชายฝั่ง และการใช้ความเค็มในการเพาะเลี้ยงสัตว์น้ําในพื้นที่น้ําจืด โดยกระทรวงเกษตรฯ ได้ประสานกระทรวงทรัพยากรธรรมชาติและสิ่งแวดล้อม ซึ่งเป็นหน่วยงานที่ดูแลโดยตรงรับไปพิจารณาต่อไป” นายกฤษฎา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ธรรมะกับโควิด-19
วันเสาร์ที่ 18 เมษายน 2563
ธรรมะกับโควิด-19
ธรรมะที่สอดคล้องกับสถานการณ์โควิด-19 มีอะไรบ้างนะ
1.สติ
-รู้ตนเองอยู่เสมอในการรักษาความสะอาด
2.สมาธิ
-ทําสิ่งใดด้วยความตั้งใจ ในที่นี้คือการรักษาความสะอาด เช่น การล้างมือ เป็นต้น
3.ปัญญา
-มีความรู้ในการป้องกันตนเอง ไม่ตื่นตระหนก
รัฐบาลไทย-ข่าวทำเนียบรัฐบาล-รมว.กษ. หารือผู้ประกอบการและผู้แทนเกษตรกรชาวสวนยาง พร้อมชี้แจงแนวทางการดำเนินงานของ กยท.
วันอังคารที่ 27 สิงหาคม 2562
รมว.กษ. หารือผู้ประกอบการและผู้แทนเกษตรกรชาวสวนยาง พร้อมชี้แจงแนวทางการดําเนินงานของ กยท.
รมว.กษ. หารือผู้ประกอบการและผู้แทนเกษตรกรชาวสวนยาง พร้อมชี้แจงแนวทางการดําเนินงานของ กยท. หวังสร้างความยั่งยืนให้กับยางพาราทั้งระบบ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังหารือถึงมาตรการในการบริหารจัดการยางพารา ณ กระทรวงเกษตรและสหกรณ์ ว่า ได้หารือร่วมกับผู้ประกอบการยางพารา และผู้แทนเกษตรกรชาวสวนยางถึงมาตรการที่กระทรวงเกษตรและสหกรณ์ โดยการยางแห่งประเทศไทย (กยท.) ได้ดําเนินการเพื่อการบริหารจัดการอุปสงค์-อุปทานยางพารา รวมถึงการบริหารจัดการด้านการตลาดด้วย
ทั้งนี้ กยท. ได้มีแนวทางในการระบายผลิตภัณฑ์ยางพารา ทั้งระยะเร่งด่วน (ภายใน 1 เดือน) อาทิ การเพิ่มปริมาณการใช้ยางด้วยมาตรการลดภาษีให้ผู้ประกอบการ การใช้ยางภาครัฐ การลดพื้นที่ 400,000 ไร่/ปี และการยกระดับตลาดกลางสู่ความเชื่อมั่นระดับสากล เป็นต้น ระยะสั้น (ภายใน 1 ปี) อาทิ การสนับสนุนการทําเกษตรผสมผสาน การประกันรายได้ และโรงงานแปรรูปผลิตภัณฑ์ยาง เป็นต้น และระยะยาว (ปี 2563 ขึ้นไป) อาทิ ถนนยางพารา การสร้างนวัตกรรมยางพารา และการพัฒนาตลาดเป็นตลาด THAICOM เป็นต้น
"ต้องการมุ่งแก้ไขปัญหายางพาราทั้งระบบให้เกิดความยั่งยืน พร้อมรับฟังความคิดเห็นจากผู้ประกอบการและเกษตรกรเพื่อนํามาปรับปรุงกระบวนการทํางานให้เกิดประสิทธิภาพมากที่สุด ซึ่งหวังให้เกษตรกรมีชีวิตความเป็นอยู่ที่ดีขึ้นอย่างมั่นคงและยั่งยืนตลอดไป" นายเฉลิมชัย กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai